Asia C‑306/13

LVP NV

vastaan

Belgian valtio

(rechtbank van eerste aanleg te Brusselin esittämä ennakkoratkaisupyyntö)

”Ennakkoratkaisupyyntö — Yhteinen markkinajärjestely — Banaanit — Tuontijärjestelmä — Kannettavat tullit”

Tiivistelmä – Unionin tuomioistuimen tuomio (viides jaosto) 18.12.2014

Kansainväliset sopimukset – Maailman kauppajärjestön perustamissopimus – Vuoden 1994 GATT-sopimus – Ei välitöntä oikeusvaikutusta – WTO-sopimuksiin ei ole mahdollista vedota unionin toimen laillisuuden riitauttamiseksi – Poikkeukset – Unionin toimi, jonka tarkoituksena on ollut WTO-sopimusten täytäntöönpano tai jossa on nimenomainen ja täsmällinen viittaus WTO-sopimuksiin

(Tullitariffeja ja kauppaa koskeva vuoden 1994 yleissopimus; neuvoston asetuksen N:o 1964/2005 1 artiklan 1 kohta; neuvoston päätös N:o 94/800)

Tullitariffeja ja kauppaa koskevan vuoden 1994 yleissopimuksen, joka on Maailman kauppajärjestön (WTO) perustamissopimuksen liitteessä 1 A, määräykset eivät ole luonteeltaan sellaisia, että niillä annetaan yksityisille oikeuksia, joihin nämä voivat vedota suoraan kansallisessa tuomioistuimessa vastustaakseen banaaneista kannettavista tulleista annetun asetuksen N:o 1964/2005 1 artiklan 1 kohdalla vahvistetun tullin, jonka suuruus on 176 euroa tonnilta, kantamista.

WTO-sopimukset eivät luonteensa ja rakenteensa vuoksi nimittäin lähtökohtaisesti kuulu niihin normeihin, joihin nähden unionin tuomioistuin valvoo unionin toimielinten toimien lainmukaisuutta. Unionin tuomioistuimen on valvottava unionin toimen lainmukaisuutta WTO:n sääntöihin nähden vain, jos unionin tarkoituksena on ollut panna täytäntöön WTO:n yhteydessä hyväksymänsä erityinen velvoite taikka jos kyseisessä unionin toimessa nimenomaisesti viitataan WTO-sopimusten tiettyihin määräyksiin.

Banaanialan yhteisen markkinajärjestelyn tarkoituksena ei kuitenkaan ole varmistaa vuoden 1994 GATT:n puitteissa syntyneen tietyn velvoitteen täytäntöönpanoa unionin oikeusjärjestyksessä, eikä siinä myöskään nimenomaisesti viitata vuoden 1994 GATT:n tiettyihin määräyksiin. Asetusta N:o 1964/2005 ei myöskään voida pitää toimenpiteenä, jonka tarkoituksena on varmistaa WTO:n puitteissa hyväksytyn erityisen velvoitteen täytäntöönpano unionin oikeusjärjestyksessä. Pelkän asetuksen N:o 1964/2005 johdanto-osan 2–5 perustelukappaleessa olevan viittauksen, joka koskee unionin vuoden 1994 GATT:n XXVIII artiklan puitteissa käymien neuvottelujen asiayhteyttä, perusteella ei voida katsoa, että kyseinen asetus täyttää edellytyksen, jonka mukaan asianomaisessa unionin toimessa on nimenomaisesti viitattava WTO-sopimusten tiettyihin määräyksiin.

(ks.44, 47, 49 ja 58–60 kohta sekä tuomiolauselma)

Asia C‑306/13

LVP NV

vastaan

Belgian valtio

(rechtbank van eerste aanleg te Brusselin esittämä ennakkoratkaisupyyntö)

”Ennakkoratkaisupyyntö — Yhteinen markkinajärjestely — Banaanit — Tuontijärjestelmä — Kannettavat tullit”

Tiivistelmä – Unionin tuomioistuimen tuomio (viides jaosto) 18.12.2014

Kansainväliset sopimukset — Maailman kauppajärjestön perustamissopimus — Vuoden 1994 GATT-sopimus — Ei välitöntä oikeusvaikutusta — WTO-sopimuksiin ei ole mahdollista vedota unionin toimen laillisuuden riitauttamiseksi — Poikkeukset — Unionin toimi, jonka tarkoituksena on ollut WTO-sopimusten täytäntöönpano tai jossa on nimenomainen ja täsmällinen viittaus WTO-sopimuksiin

(Tullitariffeja ja kauppaa koskeva vuoden 1994 yleissopimus; neuvoston asetuksen N:o 1964/2005 1 artiklan 1 kohta; neuvoston päätös N:o 94/800)

Tullitariffeja ja kauppaa koskevan vuoden 1994 yleissopimuksen, joka on Maailman kauppajärjestön (WTO) perustamissopimuksen liitteessä 1 A, määräykset eivät ole luonteeltaan sellaisia, että niillä annetaan yksityisille oikeuksia, joihin nämä voivat vedota suoraan kansallisessa tuomioistuimessa vastustaakseen banaaneista kannettavista tulleista annetun asetuksen N:o 1964/2005 1 artiklan 1 kohdalla vahvistetun tullin, jonka suuruus on 176 euroa tonnilta, kantamista.

WTO-sopimukset eivät luonteensa ja rakenteensa vuoksi nimittäin lähtökohtaisesti kuulu niihin normeihin, joihin nähden unionin tuomioistuin valvoo unionin toimielinten toimien lainmukaisuutta. Unionin tuomioistuimen on valvottava unionin toimen lainmukaisuutta WTO:n sääntöihin nähden vain, jos unionin tarkoituksena on ollut panna täytäntöön WTO:n yhteydessä hyväksymänsä erityinen velvoite taikka jos kyseisessä unionin toimessa nimenomaisesti viitataan WTO-sopimusten tiettyihin määräyksiin.

Banaanialan yhteisen markkinajärjestelyn tarkoituksena ei kuitenkaan ole varmistaa vuoden 1994 GATT:n puitteissa syntyneen tietyn velvoitteen täytäntöönpanoa unionin oikeusjärjestyksessä, eikä siinä myöskään nimenomaisesti viitata vuoden 1994 GATT:n tiettyihin määräyksiin. Asetusta N:o 1964/2005 ei myöskään voida pitää toimenpiteenä, jonka tarkoituksena on varmistaa WTO:n puitteissa hyväksytyn erityisen velvoitteen täytäntöönpano unionin oikeusjärjestyksessä. Pelkän asetuksen N:o 1964/2005 johdanto-osan 2–5 perustelukappaleessa olevan viittauksen, joka koskee unionin vuoden 1994 GATT:n XXVIII artiklan puitteissa käymien neuvottelujen asiayhteyttä, perusteella ei voida katsoa, että kyseinen asetus täyttää edellytyksen, jonka mukaan asianomaisessa unionin toimessa on nimenomaisesti viitattava WTO-sopimusten tiettyihin määräyksiin.

(ks.44, 47, 49 ja 58–60 kohta sekä tuomiolauselma)